《少稷赋十二相属诗戏赠一篇》
宋代·刘子翚

不用为鼠何数奇，饭牛南山聊自怡。
探穴取虎有奇祸，守株伺兔非全痴。
文成雕龙盈卷轴，画蛇失杯坐添足。
走马章台忆旧游，岁月才惊羊胛熟。
六窗要自息猕猴，黄鸡无应心日休。
白衣苍狗变化易，世事何殊牧猪戏。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。